

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐԻ ՏԵՂԱԿԱԼ**

 Երևան-0010, Հանրապետության հր. Կառավարական տուն 3

 **№ ՎՏ/14.2/10764-2023**

ՀՀ համայնքների ղեկավարներին

Հարգելի՛ գործընկերներ

Տեղեկացնում ենք, որ ՀՀ տարածքային կառավարման և ենթակառուցվածքների նախարարության և Գերմանիայի միջազգային համագործակցության ընկերության (ԳՄՀԸ, GIZ) կողմից իրականաց­վող «Լավ կա­ռա­վա­րում հանուն տե­ղա­կան զարգացման Հարավային Կովկասում» ծրագրի շրջանակ­ներում գոր­ծող ՀՀ հա­մայնք­ների սոցիալ-տնտեսական զարգացման դրամաշնորհային հիմ­նադրամի (այ­սու­հետ՝ Հիմնադ­րամ) նոր փուլով հայտարարվում է **ծրագրային հայտ-առա­ջարկ­ների կանչ(մրցույթ)**։

Հիմնադրամի միջոցները միտված են աջակցելու ՀՀ համայնքներում սոցիալ-տնտեսական զար­գաց­­մանն ուղղված ծրագրերին՝ առանցքում դնելով Միավորված ազգերի կազմակերպության (ՄԱԿ) կայուն զար­գացման 2030 օրակարգը և դրա շրջանակներում սահմանված կայուն զարգացման նպա­տակները (ԿԶՆ)։ Ծրագրերը պետք է նպաստեն ԿԶՆ-ների տեղայնացմանը համայնքային մակարդակում՝ 2030 օրակարգի սկզբունքներին համապատասխան։

ԿԶՆ-ների վերաբերյալ համայնքների իրազեկվածության բարձրացման և համապատասխան հմտությունների փոխանցման նպատակով ս.թ. մարտ ամսին ՀՀ 70 համայնքների (բացառությամբ Երևան քաղաքի) ներկայացուցիչների համար կազմակերպվել են տարեկան աշխատանքային պլանների և ԿԶՆ-ների միջև կապերի հաստատման վերաբերյալ վերապատրաստման դասընթացներ։

Դրամաշնորհային միջոցների և համայնքների համաֆինանսավորման արդյունքում հնարավոր կլինի իրականացնել փոքր և միջին ծրագրեր տարբեր ոլորտներում՝ ենթակառուցվածքներ, ծառայություններ, սոցիալական պաշտպանություն, գյուղատնտեսություն և այլն՝ խթանելով ներառականությունը, համագործակցությունը և նորարարությունը։ Հայտ-առաջարկների ներկայացման վերջնաժամկետը ս.թ. **մայիսի 17**-ն է։

Խնդրում ենք ծանոթանալ Հիմնադրամի նկարագրությանն ու կից փաստաթղթերին և հորդորում օգտվել այս հնարավորությունից։ Համայնքներին հետաքրքրող հարցերի պարզաբանման նպատակով **ապրիլի 17-21**-ն ընկած ժամանակահատվածում նախատեսվում են անցկացնել **առցանց հանդիպումներ**, որոնց վերաբերյալ լրացուցիչ կտեղեկացվեք։ Հանդիպման արդյունավետությունն ու առարկայականությունն ապահովելու նպատակով խնդրում ենք նախապես պատրաստել հարցեր, քանզի քննարկումը ծավալվելու է հարցուպատասխանի ձևաչափով։

Միաժամանակ խնդրում ենք յուրաքանչյուր համայնքից նախատեսել մեկ ներկայացուցիչ, ով համայնքի ղեկավարի անունից կներգրավվի հետագա գործընթացում և պատասխանատու կլինի համայնքում Հիմնադրամի աշխատանքների կազմակերպման համար։ Ներկայացուցչի տվյալները (անուն, ազգանուն, պաշտոն և հեռախոսահամար) խնդրում ենք մինչև ս.թ. ապրիլի 17-ը ուղարկել ՀՀ ՏԿԵՆ և ԳՄՀԸ հետևյալ էլ. փոստի հասցեներին՝ yeghiazar.davtyan@gmail.com և community-development-fund\_AM@giz.de։

Առդիր՝ էլեկտրոնային նյութ։

 Հարգանքով` Վ․ Տերտերյան

Կատարող՝ Համայնքային տեղեկատվական հոսքերի կառավարման բաժնի գլխավոր մասնագետ, Ե. Դավթյան

Հեռ. 010515122